የጠቅላይ ሚኒስትር መለስ ዜናዊን ራዕይ ከዳር ለማድረስ እንደሚሰሩ የጋምቤላ ክልል ነዋሪዎች ገለጹ
 በታላቁ መሪ የቀድሞው ጠቅላይ ሚኒስትር አቶ መለስ ዜናዊ የተነደፉ የፀረ-ድህነት ትግል ከዳር ለማድረስ ጥረት እያደረጉ መሆናቸውን የጋምቤላ ክልል ነዋሪዎች አስታወቁ፡፡የክልሉ መንግስት ከፍተኛ ባለስልጣናት፣ የአገር መከላከያ ሰራዊት፣ልዩ ልዩ የፀጥታ ሃይሎችና የከተማው ነዋሪዎች ፣የዞንና የወረዳ አመራሮች የቀድሞው ጠቅላይ ሚኒስትር አቶ መለስ ዜናዊን አንደኛ ዓመት የመታሰቢያ ቀን ዛሬ በእግር ጉዞ እና በሻማ ማብራት ስነ-ስርዓት አክብረዋል፡፡ነዋሪዎቹ በነቂስ በመውጣት መለስ ራዕይህ ይሳካል ፣ ዓባይ ይገደባል፣ መለስ የልማት አርበኛ!” በሚሉ መፎክሮችና ሰንደቅ ዓላማዎች እያውለበለቡ ለታላቁ መሪ ያላቸውን ከፍተኛ ክብር ገልፀዋል፡፡የክልሉ ርዕስ መስተዳድር ተወካይና  የፍትሕ ቢሮ ሃላፊ አቶ ጎርደን ኮንግ በወቅቱ ባሰሙት ንግግር መለስ ዜናዊ በክልሉ የሚኖሩ አርሶ አደሮችና አርብቶ አደሮች ሃብት እንዲያፈሩ ከፍተኛ አስተዋጽዖ ማበርከታቸውን ተናግረዋል፡፡ታላቁ መሪ አረንጓዴ ልማትን በማስፋፋትና ምርትና ምርታማነትን በመጨመር የዜጎች እኩል ተጠቃሚነት ላይ ፅኑ አቋም ያራመዱ መሆናቸውን አቶ ጎርደን ጨምረው ተናግረዋል፡፡ክልሉን የሰላም ፣ የልማት ፣ የዲሞክራሲና የመልካም አስተዳደር ተምሳሌት ለማድረግ በተለይም በመንደር ማሰባሰብ ዙሪያ ድህንት ለመዋጋት የጀመሩትን ትግል በሌሎችም ዘርፎች አጠናክረው በመቀጠል የታላቁ መሪ ራዕይ ዕውን ለማድረግ ሁሉም እንዲረባረብ አቶ ጎርደን ተናግረዋል፡፡በጋምቤላ ክልል ባለፉት ሁለት ሳምንታት በችግኝ ተከላ ፣በህዝባዊ ውይይትና በተለያዩ ዝግጅቶች ሲካሄድ የሰነበተው በዝክረ መለስ ፕሮግራም ትናንት መጠናቀቁን ዋልታ ኢንፎርሜሽን ማዕከል ነው፡፡